CELEX: 62021CN0433
Language: el
Date: 2021-07-16 00:00:00
Title: Υπόθεση C-433/21: Αίτηση προδικαστικής αποφάσεως την οποία υπέβαλε το Corte suprema di cassazione (Ιταλία) στις 16 Ιουλίου 2021 — Agenzia delle Entrate κατά Contship Italia SpA

18.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 422/4
            
         
      Αίτηση προδικαστικής αποφάσεως την οποία υπέβαλε το Corte suprema di cassazione (Ιταλία) στις 16 Ιουλίου 2021 — Agenzia delle Entrate κατά Contship Italia SpA
      (Υπόθεση C-433/21)
      (2021/C 422/05)
      Γλώσσα διαδικασίας: η ιταλική
      
         Αιτούν δικαστήριο
      
      Corte suprema di cassazione
      
         Διάδικοι στην υπόθεση της κύριας δίκης
      
      
         Αναιρεσείουσα: Agenzia delle Entrate
      
         Αναιρεσίβλητη και ανταναιρεσείουσα: Contship Italia SpA
      
         Προδικαστικά ερωτήματα
      
      Αντιτίθενται τα άρθρα 18 (πρώην άρθρο 12 της ΣΕΚ) και 49 (πρώην άρθρο 43 της ΣΕΚ) της ΣΛΕΕ σε εθνική νομοθετική ρύθμιση η οποία, όπως το άρθρο 30, παράγραφος 1, αριθ. 5, του νόμου 724 της 23ης Δεκεμβρίου 1994, όπως ίσχυε ratione temporis πριν από τις τροποποιήσεις που επέφερε ο νόμος 296 της 27ης Δεκεμβρίου 2006, εξαιρεί από το φορολογικό καθεστώς για την καταπολέμηση της φοροαποφυγής των μη λειτουργικών εταιριών –το οποίο βασίζεται στον καθορισμό ελάχιστων ορίων εσόδων και κερδών συνδεόμενων με την αξία συγκεκριμένων περιουσιακών στοιχείων της επιχειρήσεως, η μη επίτευξη των οποίων αποτελεί ένδειξη του μη λειτουργικού χαρακτήρα της εταιρίας και συνεπάγεται τον προσδιορισμό του φορολογητέου εισοδήματος βάσει τεκμηρίων– μόνο τις εταιρίες και οντότητες των οποίων οι τίτλοι αποτελούν αντικείμενο διαπραγματεύσεως σε ιταλικές ρυθμιζόμενες αγορές και όχι και τις εταιρίες και οντότητες των οποίων οι τίτλοι αποτελούν αντικείμενο διαπραγματεύσεως σε αλλοδαπές ρυθμιζόμενες αγορές, καθώς και τις εταιρίες που ελέγχουν ή ελέγχονται, έστω και εμμέσως, από τις εισηγμένες εταιρίες και οντότητες;